
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 121
din 26 iunie 2014
privind modificarea art. 7 din Anexa nr. 7 la Hotărârea Consiliului Local Sighişoara 
nr. 181/28.11.2013 privind stabilirea impozitelor şi taxelor locale pentru anul  2014
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13270/17.06.2014, în baza  prevederilor art. 33 din Legea nr. 393/2004 privind Statutul aleşilor locali, cu modificările şi completările ulterioare, raportate la prevederile art. 45 alin. (6) din Legea nr. 215/2001 privind administraţia publică locală, republicată, cu modificările şi completările ulterioare;  

Având în vedere procesul verbal nr. 30805/02.04.2014, întocmit de colectivul de control pe linie de stare civila din cadrul D.J.E.P. Mureş, prin care s-a dispus ca taxa pentru îndeplinirea procedurii de divorţ pe cale administrativă prevăzută la art. 7 din Anexa nr. 7 la Hotărârea Consiliului Local Sighişoara nr. 181/28.11.2013 să fie stabilită în cuantumul legal, în conformitate cu prevederile Legii nr. 127/2013 privind aprobarea O.U.G. nr. 121/2011 pentru modificarea şi completarea unor acte normative;

Ţinând cont de prevederile Legii nr. 127/2013 pentru aprobarea O.U.G. nr. 121/2011 pentru modificarea si completarea unor acte normative şi de prevederile art. 5 alin. (1) lit. a), alin. (2), art. 16 alin. (2), art. 20 alin. (1) lit. b), art. 27 şi art. 30 din Legea nr. 273/2006 privind finanţele publice locale, cu modificările şi completările ulterioare;

Văzând prevederile art. 6 şi 7 din Legea nr. 52/2003 privind transparenţa decizională în administraţia publică, cu modificările şi completările ulterioare;
Ţinând cont de Titlul IX din Legea nr. 571/2003 privind Codul fiscal, cu modificările şi completările ulterioare, coroborat cu prevederile Hotărârii Guvernului nr. 44/2004 pentru aprobarea Normelor metodologice de aplicare a Legii nr. 571/2003 privind Codul fiscal, cu modificările şi completările ulterioare; 

Având în vedere prevederile art. 1 alin. (1), art. 17 alin. (1), art. 21 alin. (2) lit. a), art. 33 alin. (1) şi art. 35 din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, precum şi prevederile Hotărârii Guvernului nr. 1050/2004 pentru aprobarea Normelor metodologice de aplicare a Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare;

Ţinând cont de prevederile Hotărârii Guvernului nr. 1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul fiscal 2013, cu modificările şi completările ulterioare;  

Având în vedere Raportul de specialitate nr. 13271/17.06.2014 al Serviciului Public Comunitar Local de Evidenţă a Persoanelor din cadrul Municipiul Sighişoara, prin care se propune modificarea art. 7 din Anexa nr. 7 la Hotărârea Consiliului Local Sighişoara nr. 181/28.11.2013 privind stabilirea impozitelor şi taxelor locale pentru anul 2014, în conformitate cu prevederile legale;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 27, art. 36 alin. (2) lit. b) şi alin. (4) lit. c), coroborat cu prevederile art. 45 alin. (2) lit. c) şi a art. 115 alin. (1) lit. b) din Legea nr. 215/2001 a administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. Se aprobă modificarea art. 7 din Anexa nr. 7 la Hotărârea Consiliului Local Sighişoara nr. 181/28.11.2013 privind stabilirea impozitelor şi taxelor locale pentru anul  2014, care va avea următorul cuprins:

„Taxa pentru îndeplinirea procedurii de divorţ pe cale administrativă, în faţa ofiţerului de stare civilă, este de 600 lei”.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului şi Serviciul Public Comunitar Local de Evidenţă a Persoanelor din Municipiul Sighişoara. 

Art. 3. Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Public Comunitar Local de Evidenţă a Persoanelor Sighişoara.
  8 ex. 
A.F./G.V.
